Joseph Kitagawa

Joseph Kitagawa (8. maaliskuuta 1915 – 7. lokakuuta 1992) oli yhdysvaltalainen uskontotieteilijä, jonka ansioina pidetään uskontotieteen itsenäistymistä omaksi oppiaineekseen Yhdysvalloissa sekä Japanin uskontoperinteiden tutkimuksen tuomista länteen. Ennen tieteellistä uraansa hän toimi episkopaalisen kirkon pappina. Yhdysvaltoihin Kitagawa muutti vuonna 1941 opiskelemaan teologiaa. Sodan sytyttyä hän joutui internointileirille 3,5 vuodeksi.

Leirillä ja sieltä vapauduttuaan hän toimi pappina varsinkin amerikanjapanilaisten keskuudessa. 1940-luvun loppupuolella hän opiskeli Chicagon yliopiston yhteydessä olevassa pappisseminaarissa, josta hän valmistui vuonna 1951. Yhdysvaltain kansalaisuus hänelle myönnettiin neljä vuotta myöhemmin. Vuosina 1970–1980 hän toimi entisen oppilaitoksensa dekaanina.

Kitagawan vaimo Evelyn M. Kitagawa oli tunnettu sosiologi.

Kirjallinen tuotanto
Religion in Japanese history. New York, NY: Columbia University Press. (1966) 
Religions of the East. Philadelphia, PA: Westminster Press. (1968) 
On understanding Japanese religion. Princeton, NJ: Princeton University Press. (1987) 
The history of religions: Understanding human experience. Atlanta, GA: Scholars Press. (1987) 
Spiritual liberation and human freedom in contemporary Asia. New York, NY: Peter Lang. (1990) 
The quest for human unity: A religious history. Minneapolis, MN: Fortress Press.(1990) 
 Religious studies, theological studies, and the university-divinity school. Atlanta, GA: Scholars Press. (1992) 
The Christian tradition: Beyond European captivity. Philadelphia, PA: Trinity Press International. (1992)

Lähteet

Yhdysvaltalaiset tieteilijät
Yhdysvaltalaiset papit
Uskontotieteilijät
Amerikanjapanilaiset
Vuonna 1915 syntyneet
Vuonna 1992 kuolleet